laion/Wikipedia-Exotic huggingface dataset:
Shen

Shen היא שפת תכנות פונקציונלית ולוגית ממשפחת ניבי Lisp . פיתוחה החל בשנת 2010 על ידי קבוצה של 11 מתכנתים מרחבי העולם, שבראשם דוקטור מארק טרבר יוצר השפה. משמעות המילה "Shen" בסינית היא רוח / נפש. לפי טרבר, הרציונל אשר מאחורי השפה, הוא ליצור שפת תכנות אשר יכולה לרוץ בכל פלטפורמה ומערכת הפעלה, בעוד שהיא משלבת את המיטב מתכנות פונקציונלי ולוגי. בנוסף, לפי דבריו של טרבר בשפה זו לא יהיו שגיאות הנובעות מחוסר התאמה בין טיפוסי נתונים. Shen פותחה כשדרוג של שפת התכנות Qi עם סט פקודות מקוצר ככל האפשר, שיכול לרוץ בפלטפורמות רבות ומשלב פיצ'רים שחסרים ב-Qi, שהכילה רק כ-15% מהפעולות המובנות ב-Common Lisp. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. Symbols – לדוגמה: hello, shen_is_great, abcdef Strings (מחרוזות) – כל התווים שמסתיימים ב־s". Booleans(משתנים בוליאנים) – true, false. Streams Exceptions Vectors Functions Lists Tuples Closures Continuations פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. Lisp Haskell אתר האינטרנט הרשמי של Shen מדריך לכתיבת Shen כתיבת קוד ב-Shen ללא הורדה למחשב סרטון הסברה קצר של מתכנן השפה, דוקטור מארק טרבר פיד החדשות של מפתחי Shen מאמרים "Coding a Lisp Interpreter in Shen": a Case Study by Mark Tarver; a practical case study of working with Shen to code a Lisp interpreter. "Shen Tutorial: Sequent Calculus" by Neal Alexander; a Prolog based study on Shen's interpretation of sequent calculus. "Kicking the Tyres of Shen Prolog" "Defining Types in Shen" by Chris Double שגם היא דיאלקט של שפת התכנות Lisp מבין הפעולות שצוינו בספר "Common Lisp: The Language" לא מצוינים בקטע זה את הכל התפקידים, השוליים לא הוכללו . היסב (באנגלית: Porting) היא התאמת קוד תוכנה מסביבת העבודה שבה הוא נכתב, לסביבת עבודה חדשה, בין אם סביבת חומרה כגון מעבד אחר או סביבת תוכנה כגון מערכת הפעלה. גרסת התוכנה המותאמת לסביבה חדשה נקראת "היסב", "פורט", או "port". מונח זהה קיים בתקשורת מחשבים, אך במשמעות שונה בתכלית. JVM מריצה את ה Bytecode של Java, שמגיע בדרך כלל ממהדר של Java. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
יער משמר איילון

יער משמר איילון הוא יער קטן, הממוקם מדרום מזרח למושב משמר איילון שבשפלת יהודה, ממזרח לכביש 424. היער ניטע על שטחו של הכפר אל קובאב, שננטש ונהרס במלחמת העצמאות. לחלקים מן היער ניתנו שמות נפרדים: יער ההתנדבות - משתרע בחלקו הדרומי של יער משמר איילון ומוקדש למתנדבים מארץ ישראל לכוחות המזוינים הבריטים בשתי מלחמות העולם. ביער זה ניצבת אנדרטה לכבוד המתנדבים. כמו כן, חלקים מהיער מוקדשים לכמה מיחידות המתנדבים: יער החטיבה היהודית הלוחמת חורשה לזכר חללי הגדוד העברי השני ברגימנט הארץ-ישראלי חורשת פלוגה 2 (סמל) - פלוגת חיל הרגלים העברית הראשונה במלחמת העולם השנייה חורשת חיילי פלוגת מכבי 18 - פלוגה של מתנדבים חברי הסתדרות מכבי ישראל ששירתה בגדוד השני של הרגימנט הארץ-ישראלי יער לח"י - משתרע בחלקו הצפוני של יער משמר איילון ומוקדש לכבוד מחתרת לח"י וחלליה. ביער ניצבת האנדרטת חללי לח"י. מדיה וקבצים בנושא יער משמר איילון בוויקישיתוף אתרים ביער משמר איילון, באתר יזכור: האנדרטה לחללי הלח"י אנדרטת המתנדבים העברים ליחידות הצבא הבריטי במלחמות העולם יער החטיבה היהודית הלוחמת חורשה לזכר חללי הגדוד העברי השני במלחמת העולם השנייה חורשת חיילי פלוגת מכבי 18 במלחמת העולם השנייה חורשת פלוגה 2 (סמל) במלחמת העולם השנייה חורשת המתנדבים בעם
מסיב קורי

מסיב קורי או רכס קורי (באנגלית: Corry Massif) הוא מסיב גדול ברכס פורתוס בהרי הנסיך צ'ארלס, שבאנטארקטיקה. רכס קורי ממוקם 6 קילומטרים מערבית-צפון מערבית מרכס קרוהן. רכס קורי מאופיין במורנה יוצאת דופן הממוקמת בצדו הצפוני. הרכס מופה בהתבסס על סקרים על הקרקע שבוצעו על ידי ר.ה. לייסי (R H Lacey), שהיה מודד בתחנת מוסון בשנת 1955, ועל תצלומי אוויר שצולמו על ידי משלחת החקר האנטארקטית הלאומית של אוסטרליה בין השנים 1955–1965. שמו של הרכס ניתן לו בשנת 1965, על ידי ועדת השמות האנטארקטיים של אוסטרליה. המסיב נקרא על שמו של מ. ג'יי. קורי (M.J. Corry), שהיה מודד בתחנת מוסון, בשנת 1965. מסיב קורי באתר הסקר הגאולוגי של ארצות הברית מסיב קורי באתר הגאזט האנטארקטי של ממשלת אוסטרליה מסיב קורי באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק ממסיב קורי לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
היפרון

היפרון (Hyperon) הוא שם לכל אחד מהחלקיקים Ξ ,Σ ,Λ ,Δ ו-Ω. אלו הם חמישה חלקיקים תת-אטומיים ממשפחת הבאריונים. ההיפרון Δ‏ (-Δ, ‏Δ0, ‏+Δ, ‏++Δ) מורכב מצירופי קווארקי למעלה ולמטה, ומתפרק לפאיון, ובנוסף פרוטון או נייטרון. ההיפרון Λ‏ (Λ+c ,Λ0) מורכב מקווארק למעלה אחד, למטה אחד, וקסום או מוזר אחד. היפרון ה-Δ0 סיפק הוכחה נצפית ראשונה לקיומו של הקווארק המוזר. ההיפרון Σ‏ (-Σ‏, Σ0‏, +Σ) מורכב מקווארק מוזר אחד, וצירוף קווארקי למעלה ולמטה. להיפרון ה-Σ0 יש אותו צירוף קווארקים כ-Δ0 (למעלה, למטה, מוזר), ומשום כך מתפרק מהר יותר מ-+Σ (למעלה, למעלה, מוזר) או מ--Σ (למטה, למטה, מוזר). ההיפרון Ξ‏ (Ξ- ,Ξ0) מורכב משני קווארקי מוזר וקווארק למעלה או למטה אחד. ה-Ξ0, המורכב מקווארק למעלה אחד ושני מוזר, מתפרק והופך ל-Δ0 ו-π0, שהם עצמם מתפרקים והופכים לאלקטרון ופוזיטרון; אלה מאיינים זה את זה, כך שבסופו של דבר מה שנראה הוא ש-Ξ0 מתפרק ל-Δ0 תוך שחרור קרינת גמא. ההיפרון -Ω מורכב משלושה קווארקי מוזר. גילויו היה הצלחה אדירה בתחום חקר הקווארקים, כיוון שהוא נתגלה לאחר שקיומו, מסתו ותוצרי התפרקותו נחזו זה מכבר (באופן בלתי תלוי על ידי יובל נאמן, ומארי גל-מאן). מיון החלקיקים היפרון, באתר אנציקלופדיה בריטניקה (באנגלית)
טום (סדרת טלוויזיה)

טום (בספרדית: Tom) היא סדרת הנפשה ספרדית, שמבוססת על סדרת ספרים בעלת אותו שם מאת דניאל טורס. הסדרה הופקה על ידי Cromosoma, שידועה בהפקת הסדרה "השלישייה". הסדרה עוקבת אחר טום, דינוזאור שבכל פרק עובר הרפתקה חדשה מסביב לעולם יחד עם ילדי הקרקס וונדה וטיפ. הסדרה שודרה במקור בספרד בערוץ LA 2 החל משנת 1999 עד שנת 2008. בישראל הסדרה שודרה בדיבוב עברי בערוץ לוגי החל משנת 2006 עד שנת 2007. לסדרה הופקו שתי עונות ו-39 פרקים באורך 25 דקות. טום הוא דינוזאור צעיר שלאחר סערה מגיע לניו יורק, שם הוא פוגש את וונדה וטיפ, שני ילדי קרקס שמטיילים ברחבי העולם, איתם הוא התיידד. השלושה, יחד עם הליצן רופרט ומנהלת הקרקס גברת המילטון, מסתובבים ברחבי העולם ומכירים מדינות חדשות, ביניהן צרפת, איטליה ומרוקו. אחר החבורה עוקבים ווידון והאטץ' שרוצים לחטוף את טום עבור הבוס שלהם, מר קרטר הערמומי. בשנת 2006 הדיבוב העברי בוים על ידי יובל סגל והופק על ידי יונית עוזרי מנחם, ואילו בשנת 2007 הוא בוים על ידי עפרון אטקין והופק על ידי מיכל בשירי. דנבר הדינוזאור האחרון "טום", במסד הנתונים הקולנועיים IMDb (באנגלית) טום, במיזם "אישים" לתיעוד היצירה הישראלית Tom – Ein echter Freund, באתר fernsehserien.de
דילן ספרייברי

דילן מיוז ספרייברי (באנגלית: Dylan Muse Sprayberry; נולד ב-7 ביולי 1998) הוא שחקן אמריקאי, שנודע בין היתר בזכות גילומו של קלארק קנט הצעיר בסרט "איש הפלדה" (2013) בזכות תפקידו בתור ליאם דנבר בסדרת הטלוויזיה "זאב צעיר" (2017-2014) ובתור הופעתו בתור הנרי ריצ'מונד בסדרה "קל כנוצה" (2019-2018). ספרייברי נולד ב-7 ביולי 1998 ביוסטון, טקסס, שם למד בבית הספר היסודי של אוניברסיטת ווסט. את תפקיד המשחק הראשון שלו קיבל בגיל שלוש בפרסומת לרשת הטלוויזיה הציבורית PBS. ספרייברי הופיע בפרסומות נוספות בצעירותו. אחותו, אלרי ספריייברי (אנ'), אף היא שחקנית. שניהם עברו להתגורר בלוס אנג'לס עם הוריהם בשנת 2006 על מנת לפתח את הקריירה שלהם. בלוס אנג'לס, ספרייברי למד בבית הספר היסודי ברייטון הול (אנ'). לאחר המעבר ללוס אנג'לס, ספרייברי הופיע במספר תוכניות טלוויזיה, וביניהן "iCarly", "טרייסי אולמן - מצב האומה", "מחשבות פליליות" ו-"Glee". שיחק גם בתפקידי משנה בסרט הטלוויזיה "The Three Gifts" משנת 2009 לצד דין קיין, ובסרט "Bedrooms" משנת 2010. את תפקיד הפריצה שלו עשה בשנת 2013 בתפקיד קלארק קנט הצעיר בסרט "איש הפלדה", הסרט הראשון ביקום הקולנועי של DC. בשנת 2014 הצטרף ספרייברי לעונתה הרביעית של סדרת הטלוויזיה הפופולרית של רשת MTV, "זאב צעיר", בה גילם את דמותו של ליאם דנבר. הופעתו הראשונה בסדרה הייתה בתפקי חוזר במהלך העונה הרביעית של הסדרה, והוא הצטרף לצוות השחקנים הראשי בעונה החמישית והשישית שלה. בשנת 2016, הופיע בסרט ההרפתקאות "Vanished – Left Behind: Next Generation". הסרט מבוסס על ספר רב המכר לנוער "Vanished", מאת טים להיי וג'רי ג'נקינס. לאחר סיומה של הסדרה "זאב צעיר", ספרייברי הרחיב את הקריירה שלו כששיחק בתפקיד משנה במותחן "Malibu Tapes", עסק בכתיבת תסריטים, והקליט את אלבומו הראשון. ספרייברי מנגן בגיטרה, בס ותופים. לפני שהופיע ב"זאב צעיר", היה חבר בלהקה "The Dead Toms". ספרייברי חסיד של פאנק רוק ובין הלהקות האהובות עליו ניתן למנות את "Black Flag",‏ Minor Threat, הסטוג'ס, "Neck Deep",‏ "The Story So Far" ובלינק-182. בשנת 2018 החל לשחק את הנרי ריצ'מונד, אחד התפקידים הראשיים בסדרת הטלוויזיה "קל כנוצה" ברשת Hulu, מותחן-על-טבעי המבוסס על ספר באותו שם. בשנת 2023, ישוב לגלם את דמותו של ליאם דנבר בסרט "זאב צעיר: הסרט". ספרייברי הצהיר שאת השראתו המקצועית הוא שואב מג'ק ניקולסון, רוברט דה נירו, שון פן, חואקין פיניקס, טום הארדי וג'ייק ג'ילנהול. מדיה וקבצים בנושא דילן ספרייברי בוויקישיתוף דילן ספרייברי, ברשת החברתית פייסבוק דילן ספרייברי, ברשת החברתית אקס (טוויטר) דילן ספרייברי, במסד הנתונים הקולנועיים IMDb (באנגלית) דילן ספרייברי, באתר AllMovie (באנגלית) דילן ספרייברי, באתר Rotten Tomatoes (באנגלית) דילן ספרייברי, באתר Box Office Mojo (באנגלית) דילן ספרייברי, באתר Metacritic (באנגלית) דילן ספרייברי, במסד הנתונים הקולנועיים KinoPoisk (ברוסית) דילן ספרייברי, באתר Last.fm (באנגלית)
בן ברק

האם התכוונתם ל... דורון בן ברק – תת-אלוף בצה"ל, המכהן כצנזור הצבאי הראשי. בעבר כיהן כסגן הפרקליט הצבאי הראשי רם בן ברק – חבר הכנסת מטעם מפלגת יש עתיד, כיהן כמשנה לראש "המוסד" וכמנכ"ל המשרד לענייני מודיעין והמשרד לנושאים אסטרטגיים
קיריל פולוחין

קיריל פולוחין (ברוסית: Кирилл Алексеевич Полухин; נולד ב-3 במאי 1969) הוא שחקן טלוויזיה, תיאטרון וקולנוע רוסי. קיריל פולוחין נולד ב-3 במאי 1969 בלנינגרד למשפחת דיילת אוויר. זמן קצר לאחר לידתו ההורים התרגשו ולמעשה פולוחין גדל עם אב חורג שהיה רופא שיניים. לאחר סיום בית הספר, פולוחין שירת בצבא. תוך זמן קצר לאחר שחרורו הוא התקבל ללימודי רפואה בבית ספר לאחיות. במהלך הלימודים קיריל פולוחין החל להשתתף בהצגות תיאטרון לחובבים שפעל ליד בית הספר בו הוא למד. באחד ההצגות ביקר מורה למשחק והוא המליץ לקיריל הצעיר ללמוד משחק באופן מקצועי. בעקבות כך, פולוחין עזב לימודי רפואה והחל ללמוד משחק תיאטרון בבית הספר לשחקנים בלנינגרד. פולוחין סיים את לימודיו בשנת 1999 ובאותה שנה התקבל לצוות של תיאטרון הדרמה הגדול בו עובד עד היום. בתחילת המאה ה-21 קיריל פולוחין החל להצטלם בסדרות טלוויזיה וסרטי קולנוע. בין הסרטים בהם הוא השתתף המייג'ור (2013), השוטה (2014) ושוגאליי והמשכו (2020). השתתף גם בצילומי הסדרה טופי. במהלך הלימודים קיריל פולוחין הכיר את אשתו לעתיד, גם היא שחקנית. הם מגדלים בן. מדיה וקבצים בנושא קיריל פולוחין בוויקישיתוף קיריל פולוחין, ברשת החברתית פייסבוק קיריל פולוחין, ברשת החברתית אינסטגרם קיריל פולוחין, ברשת החברתית VK קיריל פולוחין, במסד הנתונים הקולנועיים IMDb (באנגלית) קיריל פולוחין, במסד הנתונים הקולנועיים KinoPoisk (ברוסית) קורות חיים
דודג' סדרה D5

דודג' סדרה D5 (באנגלית : Dodge Serie D5) - היא מכונית משפחתית, מתוצרת חטיבת דודג' בקונצרן המכוניות האמריקאי קרייזלר אשר יוצרה בארצות הברית במספר תצורות בין השנים 1937–1936 ערך מורחב – דודג' חברת דודג' נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T (35 כוחות סוס לעומת 20). בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916. באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה. בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי במכירות בארצות הברית ב-1925. באותה שנה מכרו אלמנות המייסדים את החברה ל-קבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר. בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות). "סדרת D5" הצטיידה במנוע שישה צילינדרים בטור בעל 3,569 סמ"ק בשורה, שפיתח 87 כ"ס. יחידת הכוח הייתה קדמית ואילו הכונן היה אחורי. תיבת ההילוכים הייתה בעלת שלושה הילוכים ואילו המצמד היה יבש עם צלחת אחת. תיבת הילוכים חצי אוטומטית הייתה זמינה כאופציה. הסדרה "דודג' סדרה D5" הוצעה בגרסאות סדאן, קופה, קבריולה ולימוזינה. הדגם היה זמין בשני בסיסי גלגלים, 3,353 מ"מ עבור מכונית הסדאן עם שבעה מושבים, ודגמי לימוזינה וקבריולה עם חמישה מושבים, ו -2,921 מ"מ לכל הגרסאות האחרות. המכוניות הועברו ללקוח גם באמצעות שלדה חשופה, כלומר ללא עבודות גוף, כך שהקונה יוכל להשלים אותן. "דודג' סדרה D5" יצא מהייצור באוקטובר 1937. "דודג' סדרה D5" "דודג' סדרה D5" "דודג' סדרה D5", שנת 1937 - קופה "דודג' סדרה D5", שנת 1937 - קופה דודג' דודג' סדרה DH מדיה וקבצים בנושא דודג' סדרה D5 בוויקישיתוף Beverly Kimes, Henry Clark, Standard Catalog of American Cars 1805-1942, Iola, Krause Publications Inc, 1996, ISBN 978-08-73414-28-9. "דודג' סדרה D5" סדאן - תמונה pinterest.com/pin/534239574529177072 "דודג' סדרה D5" קופה - תמונה pinterest.ca/pin/534239574529177093
דודג' סדרה D8

דודג' סדרה D8 (באנגלית : Dodge Serie D8) - היא מכונית משפחתית אשר נבנתה במספר תצורות כולל תצורה של אמבולנס, מתוצרת חטיבת דודג' בקונצרן המכוניות האמריקאי קרייזלר אשר יוצרה בארצות הברית במספר תצורות בין השנים 1938–1937 ערך מורחב – דודג' חברת דודג' נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T (35 כוחות סוס לעומת 20). בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916. באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה. בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי מכירות בארצות הברית ב-1925. באותה שנה מכרו אלמנות המייסדים את החברה ל-קבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר. בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות). "דודג' סדרה D8" צוידה במנוע שישה צילינדרים בטור בעל 3,569 סמ"ק, שפיתח הספק של 87 כ"ס. יחידת הכוח הייתה קדמית ואילו הכונן היה אחורי. תיבת ההילוכים הייתה בעלת שלושה הילוכים ואילו המצמד היה יבש עם צלחת אחת. תיבת הילוכים חצי אוטומטית הוצעה כאופציה. המכונית הוצעה בגרסאות: סדאן, קופה, קבריולה ולימוזינה. הדגם היה זמין בשני בסיסי גלגלים, 3,353 מ"מ עבור מכונית הסדאן עם שבעה המושבים, גרסאות הלימוזינה והקבריולה עם 5 מושבים, ובסיס גלגלים של 2,921 מ"מ לכל הגרסאות האחרות. המכוניות הועברו ללקוח גם באמצעות שלדה חשופה, ללא גוף הרכב, כך שהקונה יוכל להשלים אותן. "דודג' סדרה D8" יצאה מהייצור באוקטובר 1938. "דודג' סדרה D8" "דודג' סדרה D8" "דודג' סדרה D8" "דודג' סדרה D8", שנת 1938 לוגו "דודג' סדרה D8", שנת 1938 "דודג' סדרה D8" - קופה "דודג' סדרה D8", שנת 1938 - קבריולה "דודג' סדרה D8", שנת 1938 - קבריולה "דודג' סדרה D8", שנת 1938 - אמבולנס "דודג' סדרה D8", שנת 1938 - אמבולנס "דודג' סדרה D8", שנת 1938 - אמבולנס דודג' דודג' סדרה DH מדיה וקבצים בנושא דודג' סדרה D8 בוויקישיתוף דודג' סדרה D8, סרטון באתר יוטיוב Beverly Kimes, Henry Clark, Standard Catalog of American Cars 1805-1942, Iola, Krause Publications Inc, 1996, ISBN 978-08-73414-28-9. דגם האחים דודג' 1920 - ברושור oldcarbrochures.com/static/NA/Dodge/1920_Dodge_Brothers "דודג' סדרה D8" סדאן - תמונות shannons.com.au/auctions/2017-shannons-melbourne-spring "דודג' סדרה D8" קבריולה - תמונה pinterest.com/pin/528680443749968394 "דודג' סדרה D8" - תמונות topworldauto.com/cars/dodge/dodge-d8/photos
אוניברסיטת קוריאה

אוניברסיטת קוריאה (בקוריאנית: 고려대학교) היא אוניברסיטה פרטית, הממוקמת בסיאול שבקוריאה הדרומית, אשר הוקמה ב-1905. באוניברסיטה לומדים כ-29,000 סטודנטים, והיא נחשבת לאחת משלוש האוניברסיטאות היוקרתיות ביותר בקוריאה הדרומית המכונות על ידי התקשורת בכינוי SKY (אנ'). באוניברסיטת קוריאה פועלות 59 מחלקות ותוכניות אקדמיות המאורגנות ב-17 קולג'ים ובתי ספר לתארים מתקדמים. מאז הקמתה ועד היום (2024) סיימו את לימודיהם באוניברסיטה למעלה מ-280,000 בוגרים. אוניברסיטת קוריאה הוקמה בשנת 1905 ונחשבה לסמל לאומי משמעותי בזמן הכיבוש היפני בקוריאה. בשנת 1937 נפתחה הספרייה המקומית. בתחילה האוניברסיטה פעלה כקולג' ונעשו מאמצים מצד מנהליה להפוך אותה לאוניברסיטה של ממש. מאמצים אלו כשלו בזמן מלחמת העולם השנייה, כאשר הקולג' הוכפף לפיקוח הדוק מצד השלטון היפני. בסופו של דבר, המוסד הפך לאוניברסיטה בשנת 1945, עם עצמאותה של קוריאה והחלו לימודים בשלושה תחומים: מדעי המדינה ומשפטים, כלכלה ומסחר ואמנויות. בשנים שלאחר מכן החלו גם לימודי מדעים וחקלאות. בדצמבר 1963 החלו לראשונה (בפעם הראשונה במדינה) לימודי תואר שני בכלכלה. כיום פועלים באוניברסיטת קוריאה 17 קולג'ים ובתי ספר: הקולג' להנדסה (אנ') הקולג' לחינוך (אנ') הקולג' ללימודים בין-לאומיים (אנ') הקולג' למדעי החיים והביוטכנולוגיה (אנ') הקולג' למדעים (אנ') הקולג' לרפואה (אנ') הקולג' לאמנויות הקולג' למדע המדינה וכלכלה הקולג' למדעי הבריאות הקולג' לסיעוד בית ספר למנהל עסקים (אנ') בית ספר למשפטים (אנ') בית הספר לאבטחת מידע בית הספר לאמנות ועיצוב בית הספר ללימודים בין-תחומיים בית הספר למדיה ותקשורת בית הספר לפסיכולוגיה דירוג שאנגחאי: מקום 201–300 (2023) Times Higher Education: מקום 201–250 (2024) דירוג QS לאוניברסיטאות: מקום 79 (2024) מדיה וקבצים בנושא אוניברסיטת קוריאה בוויקישיתוף אתר האינטרנט הרשמי של אוניברסיטת קוריאה (בקוריאנית) אתר האינטרנט הרשמי של אוניברסיטת קוריאה (באנגלית) אוניברסיטת קוריאה, ברשת החברתית פייסבוק
אוניברסיטת מזרח אנגליה

אוניברסיטת מזרח אנגליה (באנגלית: University of East Anglia; בראשי תיבות: UEA) היא אוניברסיטה ציבורית הממוקמת בנוריץ' שבממלכה המאוחדת אשר הוקמה בשנת 1963. האוניברסיטה כוללת כוללת ארבע פקולטות ו-26 בתי ספר. במהלך המאה ה-19 הועלו הצעות להקים מוסד אקדמי בעיר. למעשה, נעשו ניסיונות של ממש להקים את האוניברסיטה בשנים 1919 ו-1947, אך ניסיונות אלו נכשלו בגלל העדר מימון ממשלתי. הניסיון השלישי התרחש בתחילת שנות ה-60 וצלח כאשר הלימודים החלו באוקטובר 1963. האוניברסיטה התפתחה במהירות ובשנת 1968 התקיימו שני סיורים של אליזבת השנייה, מלכת הממלכה המאוחדת והנסיכה מרגרט, רוזנת סנודן במקום. המלכה תבקר עוד פעמיים במוסד בעשורים שלאחר מכן (בשנים 1994 ו-2017). בשנים שלאחר מכן נוסד הקורס לכתיבה יצירתית שהפך במהלך השנים ליוקרתי ביותר והצמיח סופרים רבים, ובהם קאזואו אישיגורו, איאן מקיואן, ג'ון בויין ואיאן מקיואן. בשנת 1972 נפתח המרכז לחקר אקלים ובשנה שלאחר מכן נוסד עיתון הסטודנטים. באותן השנים גם נפתח בית הספר למדעי המחשוב והחלו לימודי חינוך. בשנת 1989 ארתור מילר הקים את היחידה ללימודים אמריקאיים. האוניברסיטה מציעה למעלה מ -300 קורסים בארבע הפקולטות שלה, הכוללים 26 בתי ספר ללימודים: לימודי אמנות, מדיה ולימודים אמריקאים היסטוריה המכון הבינתחומי למדעי הרוח ספרות, דרמה וכתיבה יוצרת לימודי פוליטיקה, פילוסופיה ושפה ותקשורת בית הספר לרפואה מדעי הבריאות אקטואריה מדעי הביולוגיה ביוכימיה כימיה מדעי המחשוב הנדסה מדעי הסביבה גאוגרפיה מתמטיקה מדעי הטבע רוקחות פיזיקה כלכלה חינוך פיתוח בינלאומי משפטים מנהל עסקים פסיכולוגיה עבודה סוציאלית דירוג שאנגחאי: 201–300 (2022) Times Higher Education‏: =190 (2023) דירוג QS לאוניברסיטאות: =269 (2023) מדיה וקבצים בנושא אוניברסיטת מזרח אנגליה בוויקישיתוף אתר האינטרנט הרשמי של אוניברסיטת מזרח אנגליה (באנגלית) אוניברסיטת מזרח אנגליה, ברשת החברתית פייסבוק אוניברסיטת מזרח אנגליה, ברשת החברתית אקס (טוויטר) אוניברסיטת מזרח אנגליה, ברשת החברתית אינסטגרם
פייר-לוק-שארל סיסרי

פייר-לוק-שארל סיסרי (בצרפתית: Pierre Luc Charles Ciceri;‏ 17 באוגוסט 1782 – 22 באוגוסט 1868) היה מעצב תפאורות צרפתי מוביל בתקופתו. פייר-לוק-שארל סיסרי נולד בסן קלו למשפחת סוחרים, שהגיעה לצרפת מאיטליה והתיישבה שם. פייר-לוק עשה חייל בלימודי המוזיקה, בגיל ארבע-עשרה הוא ניגן בכינור בצורה מושלמת והתקבל לתיאטרון הצלליות של דומיניק סירפין, שם לבדו החזיק את כל החלק המוזיקלי. בשנת 1802 למד רישום אצל האדריכל פרנסואה-ג'וזף בלנג׳ה, ובשנת 1806 החל את דרכו בעיצוב במה בסדנאות האופרה של פריז. בזכות הכישרון האמנותי שגילה התקבל בשנת 1810 לעבודה קבועה כצייר-מעצב באופרה. ב-1818 מונה לתפקיד המעצב הראשי של האופרה בפריס, תפקיד שמילא במשך שלושים ושניים שנה. במהלך הקריירה שלו יצר את עיצובי התפאורה של למעלה מ-300 מופעי בלט ואופרות, גם מחוץ לצרפת. בנוסף לעבודותיו באופרה של פריז, סיסרי עיצב תפאורות עבור רבים מהתיאטראות הגדולים בפריז, כולל אודיאון, תיאטרון פאלה רויאל (אנ'), קומדי פראנסז, תיאטרון דה נוֹבוֹטֶס (אנ') ותיאטרון דה לה-פורט סן מרטין (אנ'). כצייר של מלך צרפת פיקח על ההכנות להכתרתו של שארל העשירי בשנת 1825. סיסרי עיצב את התפאורה להופעה הראשונה של "היפהפייה הנרדמת", שנפתחה ב־2 במרץ 1825 בתיאטרון האקדמיה המלכותית למוזיקה (אנ') בפריז. הוא יצר אפקט תנועה על הבמה תוך שימוש בתפאורה נעה. הוא גם עיצב את הסטים לגרסת בלט של "ג'וקו הקוף מברזיל" (Jocko ou le Singe du Brésil) של פרדריק אוגוסט בלאנש, עם מוזיקה של לואי אלכסנדר פיקצ'יני. הבלט הוצג לראשונה בתיאטרון דה לה פורט סנט-מרטין בפריז ב־16 במרץ 1825. סיסרי שלח ידו בציור מחוץ לעיסוקו בעיצוב תפאורות. הוא שלט בציור בכל הטכניקות והסגנונות של זמנו. בשנת 1843, במהלך שהותו באתר נופש בהרי הפירנאים, הכיר ציירים רומנטיים וצייר נופים רבים. סיסרי צייר בהשראת ז'אן-בטיסט איזבה. הוא צייר מבנים במבטים לא סימטריים, ובסגנון מופשט: הפרספקטיבה משתנה, אפקט העומק חזק יותר והמבט הנופי רחב. נושאי הציור שלו היו רבים: היסטוריים, נופים רומנטיים, סצינות אינטימיות, איורים פנטסטיים. פייר-לוק-שארל סיסרי הציג ציורי צבעי מים בסלונים של פריז (Salon de Paris) בשנים 1827, 1831 ו-1839. סיסרי התחתן עם בתו של חברו הצייר ז'אן-בטיסט איזבה והוליד שישה ילדים ובהם בן, אז'ן סיסרי, שהמשיך את דרכו כצייר תפאורות והתפרסם בציוריו בצבעי מים וביצירת ליתוגרפיות. לסיסרי הוענק עיטור אביר לגיון הכבוד ועיטור מסדר הכתר של וסטפאליה (אנ'). הוא נשא בתפקיד מפקח התיאטראות הקיסריים של צרפת והיה חבר האקדמיה הדנית המלכותית לאמנויות היפות. בזקנתו פרש לביתו בסנט-שֶרוֹן (אנ') שמדרום לפריז, ולאחר מותו נטמן בבית-הקברות הישן שם. מדיה וקבצים בנושא פייר-לוק-שארל סיסרי בוויקישיתוף Pierre-Luc-Charles Ciceri | French designer, Encyclopedia Britannica (באנגלית) Lacey, Robin Thurlow (1990). A Biographical dictionary of Scenographers: 500 B.C. to 1900 A.D. New York: Greenwood Press. pp. 125–126.
האוניברסיטה הטכנית של דרמשטאדט

האוניברסיטה הטכנית של דרמשטאדט (בגרמנית: Technische Universität Darmstadt; ידועה בכינוי: TU Darmstadt) היא אוניברסיטה ציבורית הממוקמת בדרמשטאדט שבגרמניה שהוקמה בשנת 1877. האוניברסיטה נחשבת לחלוצית וליוקרתית במדינה בכל הקשור להנדסת חשמל, מדעי המחשב, בינה מלאכותית, מדעי המדינה ועוד תחומים רבים. האוניברסיטה חברה בועידת בתי הספר האירופיים לחינוך ומחקר הנדסי מתקדם ובארגון TU9. מבין בוגרי המוסד, ישנם כארבעה זוכי פרס נובל (ובהם הרמן שטאודינגר, פטר גרינברג וגרהרד הרצברג). כמה מבין הדמויות הבולטות הנוספות הקשורות בדרך כלשהי לאוניברסיטה הן חיים ויצמן, קארל בוש, ריכרד וילשטאטר וכו'. נכון ל-2020, חלק משמעותי מן הסטודנטים (18%) מגיע מחוץ לגרמניה. נתון זה גבוה בהשוואה לממוצע של 13% בשאר המוסדות האקדמיים במדינה. במהלך המאה ה-19 פעלו כמספר בתי ספר טכניים קטנים באזור. במהלך שנות ה-60 של המאה ה-19 התקיימו דיונים סוערים האם אזור כה עני כמו הסן יכול להרשות לעצמו מוסד אקדמי פוליטכני גדול, אך מי שהכריע את הסוגיה היה לודוויג הרביעי, הדוכס הגדול של הסן שהחליט לאחד את בתי הספר המקומיים לכדי אוניברסיטה טכנית אחת. בשנים הראשונות מספר הסטודנטים היה עדיין נמוך, מה שכמעט גרם לסגירתה של האוניברסיטה החדשה. בשנת 1882 הייתה האוניברסיטה הטכנית לראשונה בעולם לעסוק בהנדסת חשמל. היותה של האוניברסיטה חלוצה בתחום זה הפך אותה למבוקשת יותר ולמעשה מנע את סגירתה. בשנת 1899 החלו להינתן תארים שלישיים במוסד. בשנת 1913 החלו לימודי אווירונאוטיקה. בספטמבר 1944 רבים ממבני האוניברסיטה (כמו כן כ-80 אחוז משטח העיר) נהרסו בהפצצותיהן של בעלות הברית. האוניברסיטה הטכנית נסגרה לזמן קצר לאחר מלחמת העולם השנייה אך חזרה שוב לפעול בשנת 1946. האוניברסיטה חוותה עלייה משמעותית במספר התלמידים במהלך שנות ה-60 וה-70. באוניברסיטה יש חמישה תחומי לימוד המציעים קורסים בין-תחומיים לתואר בו הסטודנטים לומדים במספר מחלקות: הנדסה חישובית (אנ'); מדע והנדסת אנרגיה (אנ'); הנדסת מערכות מידע; מכניקה; מכטרוניקה; המחולקים לשלוש עשרה מחלקות: המחלקה למשפטים וכלכלה המחלקה להיסטוריה ומדעי החברה המחלקה למדעי האדם המחלקה למתמטיקה המחלקה לפיזיקה המחלקה לכימיה המחלקה לביולוגיה המחלקה לחומרים ומדעי כדור הארץ המחלקה להנדסה אזרחית וסביבתית המחלקה לאדריכלות המחלקה להנדסת מכונות המחלקה להנדסת חשמל וטכנולוגיית מידע (אנ') המחלקה למדעי המחשב (אנ') דירוג שאנגחאי: מקום 401–500 (2023) Times Higher Education: מקום 251–300 (2024) דירוג QS לאוניברסיטאות: מקום 246 (2024) מדיה וקבצים בנושא האוניברסיטה הטכנית של דרמשטאדט בוויקישיתוף אתר האינטרנט הרשמי של האוניברסיטה הטכנית של דרמשטאדט (בגרמנית) אתר האינטרנט הרשמי של האוניברסיטה הטכנית של דרמשטאדט (באנגלית) האוניברסיטה הטכנית של דרמשטאדט, ברשת החברתית אקס (טוויטר)